open-index/open-wikipedia-markdown huggingface dataset:
மஞ்சு ராசேந்திர தாது

**மஞ்சு ராசேந்திர தாது**  (Manju Rajendra Dadu)  இந்தியாவைச் சேர்ந்த ஓர் அரசியல்வாதியாவார். 1989 ஆம் ஆண்டில் இவர் பிறந்தார்.  மத்தியப் பிரதேசத்தைச் சேர்ந்த இவர் புர்கான்பூர் மாவட்டத்தில் உள்ள நேபாநகர் சட்டமன்றத் தொகுதியில்  இருந்து பாரதிய சனதா கட்சியைப் பிரதிநிதித்துவப்படுத்தும் மத்தியப் பிரதேச சட்டமன்ற உறுப்பினராக உள்ளார்.  2023 ஆம் ஆண்டு நடைபெற்ற மத்தியப் பிரதேச சட்டப்பேரவைத் தேர்தலில் இவர் வெற்றி பெற்றார்.

## ஆரம்பகால வாழ்க்கை மற்றும் கல்வி
வாத்நகரில் மஞ்சு தாது பிறந்தார். இவர் ஒரு விவசாயக் குடும்பத்தைச் சேர்ந்தவர். இவரது மறைந்த கணவர் ராசேந்திர சியாம்லால் தாது ஆவார். மத்தியப் பிரதேசத்தின் இந்தூரில் உள்ள தேவி அகல்யா பல்கலைக்கழகத்துடன் இணைந்த காண்டுவாவில் உள்ள பூனம் சந்த் தொழிற்கல்வி கல்லூரியில் 2013 ஆம் ஆண்டில்  தனது வணிக நிர்வாகப் பட்டப் படிப்பை இவர் முடித்தார்.

## தொழில்
மஞ்சு தாது 2016 ஆம் ஆண்டு நடைபெற்ற மத்தியப் பிரதேச இடைத்தேர்தலில் நேபாநகர் தொகுதியில் இந்திய தேசிய காங்கிரசு கட்சியின் வேட்பாளரான அந்தர்சிங் தேவ்சிங் பர்தே அம்பாவை தோற்கடித்தார். 2023 ஆம் ஆண்டு நடைபெற்ற மத்தியப் பிரதேச சட்டப்பேரவைத் தேர்தலில் மீண்டும் நேபாநகர் தொகுதியில் பாரதீய சனதா கட்சியின் சார்பில் போட்டியிட்டு இரண்டாவது முறையாக சட்ட மன்ற உறுப்பினராக வெற்றி பெற்றார்.  இந்திய தேசிய காங்கிரசு கட்சியின் கெண்டு பாயை  45,805 வாக்குகள் வித்தியாசத்தில் தோற்கடித்தார். 2018 ஆம் ஆண்டு நடைபெற்ற மத்தியப் பிரதேச சட்டப்பேரவைத் தேர்தலில் இந்திய தேசிய காங்கிரசு கட்சியின் சுமித்ரா தேவி காசுடேகரிடம் 1,264 வாக்குகள் வித்தியாசத்தில் மஞ்சு தாது  தோல்வியடைந்தார்.

## மேற்கோள்கள்

பகுப்பு:மத்தியப் பிரதேச சட்டமன்ற மகளிர் உறுப்பினர்கள்
பகுப்பு:1989 பிறப்புகள்
பகுப்பு:வாழும் மக்கள்
பகுப்பு:மத்தியப் பிரதேசத்தைச் சேர்ந்த பாரதிய ஜனதா கட்சி அரசியல்வாதிகள்
பகுப்பு:இந்திய அரசியல்வாதிகள்
நீலமணி தேவி

**நீலமணி தேவி** (*Neelamani Devi*) மணிப்பூரைச் சேர்ந்த ஒரு இந்திய கைவினைக் கலைஞரும் மற்றும் சிறந்த குயவரும் ஆவார். இவரது படைப்புகள் புகழ்பெற்ற திரைப்படத் தயாரிப்பாளர் மணி கவுல் எழுதிய *மிட்டி அவுர் மனாப்* மற்றும் அரிபம் சியாம் ஷர்மா எழுதிய *நீலமணி: தி மாஸ்டர் பாட்டர் ஆஃப் மணிப்பூர்* ஆகிய இரண்டு ஆவணப்படங்களின் கருப்பொருளாக இருந்து வருகின்றன. 9X தொலைக்காட்சித் தொடரான மகாபாரதத்திலும் இவரது படைப்புகள் ஒரு அத்தியாயத்தில் இடம்பெற்றன. மட்பாண்டங்கள் தயாரிக்கும் கலையில் இவரது பங்களிப்புகளுக்காக 2007 ஆம் ஆண்டில் இந்திய அரசு இவருக்கு நான்காவது மிக உயர்ந்த குடிமை விருதான பத்மசிறீ விருதை வழங்கியது.

## வாழ்க்கை வரலாறு
நீலமணி தேவி 1938 செப்டம்பர் 1 ஆம் தேதி வடகிழக்கு இந்திய மாநிலமான மணிப்பூரில் உள்ள தௌபல் மாவட்டத்தில் தொங்ஜாவோ கெய்தெல் லெய்கா என்ற ஊரில் கரீபம் தேவசிங் சிங் மற்றும் கரீபம் ஓங்பி சனஜாபிக்கு மகளாகப் பிறந்தார். மேலும் மட்பாண்டங்கள் தயாரிப்பதில் ஆரம்ப பாடங்களை தனது தாயிடமிருந்து பெற்றார். தனது குழந்தைப் பருவத்திலேயே தனது பெற்றோரை இழந்தார். ஆனால் காதி மற்றும் கிராம உத்யோக் மண்டலத்தின் நிதியுதவியுடன், பீகாரின் சோம்தால் பர்கானாவில் தனது படிப்பைத் தொடர்ந்தார், மேலும் 1960 இல் தனது பயிற்சியை முடித்தார். மணிப்பூர் அரசின் தொழில்துறை இயக்குநரகத்தில் ஒரு விரிவுரையாளராக தனது தொழில் வாழ்க்கையைத் தொடங்கிய நீலமணி, வேலையை விட்டுவிட்டு, 1966 ஆம் ஆண்டில் மண்பாண்ட பயிற்சி மற்றும் உற்பத்தி மையத்தைத் தொடங்க தனது கிராமத்திற்குத் திரும்பினார். அங்கு, உள்ளூர் பெண்களுக்கு மட்பாண்டங்கள் தயாரிப்பதில் பயிற்சி அளித்தார். இது அவர்களின் வாழ்வாதாரத்தை உயர்த்த உதவியது என்று அறியப்படுகிறது.

## படைப்புகள்
தேவி தனது படைப்புகளுடன் இந்தியாவிலும் வெளிநாட்டிலும் பயணம் செய்துள்ளார். இந்திய விழாவின் ஒரு பகுதியாக சுவீடனின் இனவரைவியல் அருங்காட்சியகத்தில் நடந்த ஐந்து இந்திய கைவினைஞர்களின் கண்காட்சி மற்றும் ஆர்ப்பாட்டத்தில் பங்கேற்ற இந்தியக் குழுவில் உறுப்பினராக இருந்துள்ளார். யப்பானின் பல இடங்களில் நடைபெற்ற கண்காட்சிகள் மற்றும் விரிவுரைகளிலும் பங்கேற்றார். கோபேயில் உள்ள ஹைகோ மாகாண கலை அருங்காட்சியகம், (ஆதிவாசியின் கலை), தோக்கியோவில் உள்ள புகையிலை மற்றும் உப்பு அருங்காட்சியகம், டோஜென் அருங்காட்சியகம், ஷிரானே மற்றும் யமனாசி, சைதாமா மாகாண வரலாறு மற்றும் நாட்டுப்புற அருங்காட்சியகம், மற்றும் மிதிலா அருங்காட்சியகம், டோகாமாச்சி மற்றும் நிகாடா (இந்திய ஆதிவாசி கலை கண்காட்சிகள்) போன்ற இடங்களில் இவர் கண்காட்சிகளில் பங்கேற்றார். இவரது படைப்புகளின் விவரங்கள் 1998 ஆம் ஆண்டு இந்திய கைவினைப்பொருட்கள் மற்றும் கைத்தறி ஏற்றுமதிக் கழகத்தால் வெளியிடப்பட்ட “பிற மேதைகள்: இந்தியாவின் ஐந்து சமகால நாட்டுப்புற மற்றும் பழங்குடி கலைஞர்கள்” என்ற புத்தகத்தில் அச்சில் ஆவணப்படுத்தப்பட்டுள்ளன. இந்தப் புத்தகம் கோவா பல்கலைக்கழகத்தில் கல்விப் படிப்புகளுக்கு பரிந்துரைக்கப்பட்ட உரையாகும்.

## விருதுகள்
1986 ஆம் ஆண்டில் நீலமணி தேவி இந்திய அரசிடமிருந்து கௌரவ சான்றிதழுடன் கைவினைஞருக்கான தேசிய விருது மற்றும் மத்தியப் பிரதேச அரசிடமிருந்து துளசி சம்மான் விருது என இரண்டு விருதுகளைப் பெற்றார். 2005-2006 இன் போது, சுவீடனுக்குச் சென்றபோது *சமாஜ் கல்யாண் சேவா விருது* மற்றும் பன்னாட்டு அரிமா சங்கங்கள் சார்பில் *கர்மயோகி விருது* ஆகிய இரண்டு விருதுகளைப் பெற்றார். 2007 ஆம் ஆண்டில், இந்திய அரசு பத்மஸ்ரீ விருது வழங்கி இவரை கௌரவித்தது.

## இதனையும் காண்க

* மணி கவுல்

## மேற்கோள்கள்

பகுப்பு:வாழும் மக்கள்
பகுப்பு:1938 பிறப்புகள்
பகுப்பு:பத்மசிறீ விருது பெற்ற கலைத் துறையினர்
சுசீலா துதி

**சுசீலா துதி** (*Sushila Dudi*)(பிறப்பு 1966) இந்தியாவில் இராசத்தானைச் சேர்ந்த ஓர் இந்திய அரசியல்வாதியும் இராசத்தான் சட்டமன்ற உறுப்பினரும் ஆவார். இவர் பிகானேர் நோகா சட்டமன்றத் தொகுயிலிருந்து 16ஆவது இராசத்தான் சட்டமன்றத்திற்கு உறுப்பினராகத் தேர்ந்தெடுக்கப்பட்டார். இவர் இந்திய தேசிய காங்கிரசின் உறுப்பினர் ஆவார். இவர் இராசத்தான் சட்டமன்றத்தின் முன்னாள் சட்டப் பேரவையின் எதிர்க்கட்சித் தலைவர் ராமேஷ்வர் லால் துதியின் மனைவி ஆவார்.

## ஆரம்பகால வாழ்க்கை மற்றும் கல்வி
இராசத்தானின் பிகானேர் மாவட்டத்தில் உள்ள நோகா நகரத்தைச் சேர்ந்தவர் துதி. இவரின் கணவர் ராமேஷ்வர் துதி, இராசத்தான் சட்டமன்றத்தில் முன்னாள் எதிர்க்கட்சித் தலைவராக இருந்தார்.

## அரசியல்
சுசீலா முதன்முறையாக சட்டமன்ற உறுப்பினராகத் தேர்ந்தெடுக்கப்பட்ட போதிலும், இந்திய தேசிய காங்கிரசு தேர்தலில் சிறப்பாக செயல்படவில்லை என்றாலும், தனது நோய்வாய்ப்பட்ட கணவர் வகித்த சட்டமன்ற உறுப்பினர் இடத்தை வென்றார். இவர் 2023 இராசத்தான் சட்டமன்றத் தேர்தலில் நோகா சட்டமன்றத் தொகுதியில் இந்திய தேசிய காங்கிரசு கட்சியினைப் பிரதிநிதித்துவப்படுத்தி பாஜகவின் பிகாரி லால் பிஷ்னோயை 8,149 வாக்குகள் வித்தியாசத்தில் தோற்கடித்தார்.

## மேற்கோள்கள்

பகுப்பு:வாழும் மக்கள்
பகுப்பு:1966 பிறப்புகள்
பகுப்பு:இராசத்தான் சட்டமன்ற உறுப்பினர்கள்
பகுப்பு:இராசத்தான் சட்டமன்ற பெண் உறுப்பினர்கள்
இராதா ரவீந்திர சிங்

**இராதா ரவீந்திர சிங்**  (*Radha Ravindra Singh*)  இந்தியாவின்  மத்தியப் பிரதேசத்தைச் சேர்ந்த ஓர் அரசியல்வாதி ஆவார். 1975 ஆம் ஆண்டு சனவரி மாதம் முதல் தேதியன்று இவர் பிறந்தார். சிங்ரௌலி மாவட்டத்தில் உள்ள மலைவாழ் சமூகத்திற்காக ஒதுக்கப்பட்ட சித்ரங்கி சட்டமன்றத் தொகுதியில்  பாரதிய சனதா கட்சி சட்டமன்ற உறுப்பினராக உள்ளார். 2023 ஆம் ஆண்டு நடைபெற்ற  மத்தியப் பிரதேச சட்டப்பேரவைத் தேர்தலில் வெற்றி பெற்றார்.

## ஆரம்பகால வாழ்க்கை மற்றும் கல்வி
இராதா ரவீந்திர சிங் சிங்ரௌலி மாவட்டத்தில் உள்ள ஒரு பழங்குடி சமூகத்தைச் சேர்ந்தவர். இவர் முன்னாள் அமைச்சர் ஜெகந்நாத் சிங்கின் மருமகள் ஆவார். 2005 ஆம் ஆண்டில், மத்தியப்பிரதேசத்தின்  ரேவா நகரத்தில்  உள்ள அவதேசு பிரதாப் சிங் பல்கலைக்கழகத்தில் அரசியல் அறிவியலில் முதுகலைப் பட்டம் பெற்றார்.

## தொழில்
இராதா ரவீந்திர சிங் 2023 ஆம் ஆண்டில் மத்தியப் பிரதேச சட்டப்பேரவைத் தேர்தலில் சித்ரங்கி சட்டமன்றத் தொகுதி இருந்து பாரதிய சனதா கட்சியைப் பிரதிநிதித்துவப்படுத்தி வெற்றி பெற்றார்.  இந்திய தேசிய காங்கிரசு கட்சியின் மாணிக் சிங்கை  59,879 வாக்குகள் வித்தியாசத்தில் இவர் தோற்கடித்தார்.

## மேற்கோள்கள்

பகுப்பு:மத்தியப் பிரதேச சட்டமன்ற மகளிர் உறுப்பினர்கள்
பகுப்பு:மத்தியப் பிரதேசத்தைச் சேர்ந்த பாரதிய ஜனதா கட்சி அரசியல்வாதிகள்
பகுப்பு:வாழும் மக்கள்
பகுப்பு:1975 பிறப்புகள்
தர்சா குப்தா

**தர்ஷா குப்தா** (Dharsha Gupta) (பிறப்பு 7 ஜூன் 1994) தமிழ் திரைப்பட மற்றும் தொலைக்காட்சி துறையில் தோன்றிய ஒரு இந்திய நடிகை ஆவார். *ஸ்டார் விஜய் சேனலில்* ஒளிபரப்பப்பட்ட தொலைக்காட்சி நிகழ்ச்சிகளில் நகைச்சுவை ரியாலிட்டி தொலைக்காட்சி நிகழ்ச்சியான *குக்கு வித் கோமாலி (பருவம் 2)* என்பதில் நடித்ததற்காக அவர் மிகவும் பிரபலமானவர்.

இயக்குனர் மோகன் ஜி. இயக்கத்தில் *[[ருத்ர தாண்டவம் (2021 திரைப்படம்)|ருத்ரா தாண்டவம்]]* (2021) என்ற தமிழ் படத்தின் மூலம் குப்தா அறிமுகமானார். 2022 இல் நடிகை சன்னி லியோன் நடித்த *ஓ மை கோஸ்ட்* படத்தில் குப்தா தோன்றினார். அவர் இந்திய ரியாலிட்டி தொலைக்காட்சி நிகழ்ச்சியான ''பிக் பாஸ் 8'' இல் போட்டியாளராக பங்கேற்றார்.

## மேற்கோள்கள்

பகுப்பு:இந்தியத் திரைப்பட நடிகைகள்
பகுப்பு:இந்தியத் தொலைக்காட்சி நடிகைகள்
பகுப்பு:தமிழ்த் திரைப்பட நடிகைகள்
பகுப்பு:வாழும் மக்கள்
பகுப்பு:பிக் பாஸ் தமிழ் போட்டியாளர்கள்
மஸ்ரூர் ஜஹான்

**பேகம் மஸ்ரூர் ஜஹான்** (*Begum Masroor Jahan*) (8 ஜூலை 1938-22 செப்டம்பர் 2019) இந்தியாவைச் சேர்ந்த உருது மொழி புதின எழுத்தாளரும் சிறுகதை எழுத்தாளரும் ஆவார். இலக்கியத்தில் இவரது பங்களிப்புகளுக்காக, 2010 மற்றும் 2015 ஆம் ஆண்டுகளில் உத்தரப் பிரதேச உருது அகாதமி விருதுகளும், 2017 ஆம் ஆண்டில் ஹிந்துஸ்தான் டைம்ஸ் மகளிர் விருதும் இவருக்கு வழங்கப்பட்டன.

## வாழ்க்கை
மஸ்ரூர் ஜஹான் (என்கிற கயால்) இலக்னோவில் ஒரு இலக்கியச் சூழல் மிகுந்த குடும்பத்தில் பிறந்தார். இவரது தாத்தா மெஹ்தி ஹசன் நசிரி லக்னவி ஒரு கவிஞரும் மொழிபெயர்ப்பாளரும் ஆவார். இவரின் தந்தை உசைன் கயால் லக்னவியும் ஒரு கவிஞரும் கல்வியாளரும் ஆவார். ஆனாலும் மஸ்ரூரால் தனது முறையான கல்வியை முடிக்க முடியவில்லை. பதினாறு வயதில், சையத் முர்தாசா அலி கானுக்கு திருமணம் செய்து வைக்கப்பட்டார்.

மஸ்ரூர் ஜஹான் தனது இரண்டு சகோதரர்கள் உட்பட பல இழப்புகளை சந்தித்தார். மேலும் இவரது ஒரு மகனும் சிறுவயதிலேயே இறந்துவிட்டார். மஸ்ரூர் ஜஹான் 2019 செப்டம்பர் 22 அன்று இலக்னோவில் மூளைச்சாவு காரணமாக இறந்தார்.

## தொழில் வாழ்க்கை
மஸ்ரூர் கயால், 1960 ஆம் ஆண்டில், இலக்னோவை தளமாகக் கொண்ட *குவாமி ஆவாஸ்* என்ற உருது இதழில் *ஹூ வாஸ் ஷீ?* என்ற தனது முதல் சிறுகதையை வெளியிட்டார். இவரது முதல் புதினமான *டெசிஷன்* 1962 ஆம் ஆண்டில் பாக்கித்தானில் வெளியிடப்பட்டது. இவர் மஸ்ரூர் கயால் உட்பட பல்வேறு பெயர்களை பயன்படுத்தி வந்தார். அதன் பிறகு மஸ்ரூர் ஜஹான் என்ற பெயரில் எழுத ஆரம்பித்தார்.

ஜஹானின் கதைகள் *ஹரீம்* மற்றும் பீஸ்வீன் சத்தி (இருபதாம் நூற்றாண்டு) உட்பட பல பத்திரிகைகளில் வெளிவந்தன. இவரது பெரும்பாலான படைப்புகளை புதினங்களே உருவாக்கியிருந்தாலும், விமர்சகர்கள் இவரது மிகச்சிறந்த படைப்பாற்றல் சிறுகதையிலேயே இருந்ததாகக் கூறியுள்ளனர்.

உருது இலக்கியத்தில் இவரது சமகாலத்தவர்களான இசுமத் சுகதாய் மற்றும் குர்ரத்-உல்-ஐன் ஐதர் உட்பட பலர் முற்போக்கு எழுத்தாளர் இயக்கத்தில் தீவிரமாக இருந்தனர். இவர் சமூக விமர்சனங்களை எழுதியபோதும், எந்த இலக்கியப் போக்கிலும் சேரவில்லை.

1970 இல் வெளியிடப்பட்ட *தபான்* வரவேற்பைப் பெற்றது. அடுத்தடுத்த படைப்புகளான *ஜப் கிலி மிட் கெய்* மற்றும் *கஹான் ஹோ தும்* உள்ளிட்டவை சிறந்த விற்பனையான படைப்புகளாக மாறியது.

இவரது புதினமான *நயீ பஸ்தி* (புதிய குடியிருப்பு) (1982) கருப்பொருள் ரீதியாக மற்றவற்றிலிருந்து மிகவும் வித்தியாசமாக இருந்தது. இவர் காதல் கதைகளை எழுதியிருந்தார். ஆனால் சமூக யதார்த்தத்தின் இந்த முன்மாதிரியில், சட்டவிரோத குடியிருப்புகளில் வாழும் நகர்ப்புற ஏழைகள் எதிர்கொள்ளும் பிரச்சினைகளை அவர் உரையாற்றினார்.

மஸ்ரூர் ஜஹான் அறுபத்தைந்து புதினங்களையும் ஐந்நூறு சிறுகதைகளையும் எழுதியுள்ளார். இவரது படைப்புகள் காசுமீரி, மலையாளம், ஆங்கிலம் மற்றும் பஞ்சாபி உள்ளிட்ட பல மொழிகளில் மொழிபெயர்க்கப்பட்டுள்ளன.

## மேற்கோள்கள்

## நூல் பட்டியல்
* 
* 
* 
* 
* 
* 
* 
* 
* 
* 
* 

பகுப்பு:20-ஆம் நூற்றாண்டு இந்தியப் பெண் எழுத்தாளர்கள்
பகுப்பு:இந்தியப் பெண் நாவலாசிரியர்கள்
பகுப்பு:இந்திய முஸ்லிம்கள்
பகுப்பு:2019 இறப்புகள்
பகுப்பு:1938 பிறப்புகள்
காயத்ரி தேவி திரிவேதி

**காயத்ரி தேவி திரிவேதி** (*Gayatri Devi Trivedi*) என்பவர் இந்திய தேசிய காங்கிரசு கட்சியினைச் சேர்ந்த ஓர் இந்திய அரசியல்வாதி ஆவார். இவர் இராசத்தான் சட்டமன்ற உறுப்பினர் ஆவார். இவர் முன்னாள் சகார சட்டமன்ற உறுப்பினர் மறைந்த கைலாசு சந்திர திரிவேதியின் மனைவி ஆவார். 2021 இடைத்தேர்தலில் சகாரா சட்டமன்றத் தொகுதியிலிருந்து சட்டமன்ற உறுப்பினராகத் தேர்ந்தெடுக்கப்பட்டார்.

## மேற்கோள்கள்

பகுப்பு:1957 பிறப்புகள்
பகுப்பு:வாழும் மக்கள்
பகுப்பு:இராசத்தான் சட்டமன்ற உறுப்பினர்கள்
பகுப்பு:இராசத்தான் சட்டமன்ற பெண் உறுப்பினர்கள்
இராஜ்குமாரி ஜாதவ்

**இராஜ்குமாரி ஜாதவ்** (*Rajkumari Jatav*) என்பவர் ஓர் இந்திய அரசியல்வாதியும் இராசத்தான் மாநில மேனாள் சட்டமன்ற உறுப்பினரும் ஆவார். இவர் முன்னர் ஹிந்தவுன் சட்டமன்றத் தொகுதியிலிருந்து இராசத்தான் சட்டமன்ற உறுப்பினராகப் பணியாற்றினார். இவர் பாரதிய ஜனதா கட்சியின் உறுப்பினர் ஆவார்.

## தொழில்
ஜாதவ் 2023 இராசத்தான் சட்டமன்றத் தேர்தலில் ஹிந்தவுனில் போட்டியிட்டார். ஆனால் இந்திய தேசிய காங்கிரசின் அனிதா ஜாதவிடம் தோறல்வியடைந்தார்.

## மேற்கோள்கள்

பகுப்பு:இராசத்தானைச் சேர்ந்த பாரதிய ஜனதா கட்சி அரசியல்வாதிகள்
பகுப்பு:வாழும் மக்கள்
பகுப்பு:இராசத்தான் சட்டமன்ற பெண் உறுப்பினர்கள்
சுலோச்சனா ராவத்து

**சுலோச்சனா ராவத்து** (*Sulochana Rawat*)  இந்தியாவைச் சேர்ந்த ஓர் அரசியல்வாதியாவார்.  இயோபத்து சட்டமன்றத் தொகுதியின் 15 ஆவது மத்தியப் பிரதேச சட்டமன்ற உறுப்பினராகப் பணியாற்றுகிறார். 2021 ஆம் ஆண்டு இந்தியாவில் நடந்த வாக்கெடுப்பில் 6,104 வாக்குகள் வித்தியாசத்தில் வெற்றி பெற்றார். 2021 ஆம் ஆண்டு அக்டோபர் மாதம் 3 ஆம் தேதியன்று இவர் இந்திய தேசிய காங்கிரசு கட்சியை விட்டு வெளியேறி தனது மகனுடன் பாரதிய சனதா கட்சியில் சேர்ந்தார்.

சுலோச்சனா ராவத்து அலிராச்பூர் மாவட்டத்தில் பிறந்தார். பச்சு சிங் ராவத்து என்பவரை திருமணம் செய்து கொண்டார். தம்பதியருக்கு இரண்டு மகன்கள் மற்றும் மூன்று மகள்கள் உள்ளனர். 2022 ஆம் ஆண்டு நவம்பர் மாதம் 25 ஆம் தேதியன்று இவருக்கு மூளையில் ரத்தக்கசிவு ஏற்பட்டது. அறுவை சிகிச்சை வெற்றிகரமாக முடிந்து ஆபத்திலிருந்து மீண்டார். 2022 ஆம் ஆண்டு நவம்பர் மாதம் 26 ஆம் தேதியன்று வதோதராவில் உள்ள மருத்துவமனைக்கு மாற்றப்பட்டார். 2022 ஆம் ஆண்டு டிசம்பர் மாதம் 15 ஆம் தேதியன்று மத்தியப் பிரதேச முதல்வர் சிவராச்சு சிங் சௌகான்  இவரது உடல்நலம் குறித்து விசாரிக்க அவரைத் தொடர்பு கொண்டார். 2022 ஆம் ஆண்டில் சுலோச்சனா ராவத்திற்கு 61 வயதாகும்.

## மேற்கோள்கள்

பகுப்பு:வாழும் மக்கள்
பகுப்பு:இந்திய அரசியல்வாதிகள்
பகுப்பு:மத்தியப் பிரதேச அரசியல்வாதிகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:பாரதிய ஜனதா கட்சி அரசியல்வாதிகள்
ஜீலம்

**ஜீலம்** (*Jhelum*), பாகிஸ்தான் நாட்டின் பஞ்சாப் மாகாணத்தின் வடமேற்கில் அமைந்த ஜீலம் மாவட்டத்தின் நிர்வாகத் தலைமையிடம் மற்றும் நகரம் ஆகும். இந்நகரத்தில் பாகிஸ்தான் இராணுவாத்தின் பாசறை உள்ளது. இந்நகரம் ஜீலம் ஆற்றின் மேற்குக் கரையில் உள்ளது.ஜீலம் நகரத்தை *வீரர்களின் நகரம்*, *போர் வீரர்கள் மற்றும் தியாகிகளின் நிலம்* என்றும் அழைப்பர்.இது பாக்கிஸ்தான் நாட்டின் தலைநகரான இஸ்லாமாபாத்த்த்திற்கு வடமேற்கே 118  கிலோ மீட்டர் தொலைவில் உள்ளது.
கிரேக்க மன்னர் அலெக்சாண்டர் மற்றும் பாரத மன்னர் போரஸ்  இடையே நடைபெற்ற ஜீலம் போர் இந்நகரத்தில் நடைபெற்றது. 16ஆம் நூற்றாண்டில் தில்லி சுல்தான் சேர் சா சூரியால் அமைக்கப்பட்ட பெரும் தலைநெடுஞ்சாலை வங்காளத்திலிருந்து தில்லி, ஜீலம்  வழியாக பெசாவர் நகரம் வரை செல்கிறது.
## மக்கள் தொகை பரம்பல்
2012ஆம் ஆண்டின் கணக்கின்படி, 22 சதுர கிலோ மீட்டர் பரப்பளவு கொண்ட ஜீலம் நகரத்தின் மக்கள் தொகை 1,88,800 ஆகும். எழுத்தறிவு 79% ஆகும். ஜீலம் நகரத்தில் இசுலாமியர்கள் 95% மேல் உள்ளனர் ஜீலம் நகரத்தில்.பஞ்சாபி (89%)], உருது  (4%), பஷ்தூ (3%) மற்றும் பிற மொழிகள் (4%)  பேசுகின்றனர்.
## தட்ப வெப்பம்

## மேற்கோள்கள்

## வெளி இணைப்புகள்

* Jhelum District official portal
* Jhelum Police website
* TMA Jhelum website
* Punjab Government website (Jhelum profile)
பகுப்பு:பாகிஸ்தான் நகரங்கள்
பகுப்பு:பஞ்சாப் (பாகிஸ்தான்)
பகுப்பு:பஞ்சாப் (பாகிஸ்தான்) மாகாணத்தின் நகரங்கள்
சிம்லா தேவி

**சிம்லா தேவி நாயக்** (Shimla Devi)(பிறப்பு 16 சூன் 1982) என்பவர் இந்தியாவின்இராசத்தானைச் சேர்ந்த ஓர் அரசியல்வாதி ஆவார். இவர் அனுப்கர் சட்டமன்றத் தொகுதியிலிருந்து முதல் முறையாகச் சட்டமன்ற உறுப்பினர் ஆனார். 2023 இராசத்தான் சட்டமன்றத் தேர்தலில், கங்காநகர் மாவட்டத்தில் உள்ள அனுப்கர் சட்டமன்றத் தொகுதியிலிருந்து இந்திய தேசிய காங்கிரஸ் கட்சியின் சார்பில் போட்டியிட்டு வெற்றி பெற்றார்.

## இளமை
தேவி அனுப்கரைச் சேர்ந்தவர். இவர் சட்டத்தில் முதுகலைப் பட்டம் பெற்றுள்ளார். தொழிலால் ஒரு வழக்கறிஞர். ஓம்பிரகாஷ் நாயக்கை மணந்தார்.

## அரசியல்
தேவி 2023 இராசத்தான் சட்டமன்றத் தேர்தலில் அனுப்கர் சட்டமன்றத் தொகுதியிலிருந்து காங்கிரசு கட்சியின் வேட்பாளராகப் போட்டியிட்டு வெற்றி பெற்றார். இவர் பாஜகவின் சந்தோசு பாவ்ரியை 37,881 வாக்குகள் வித்தியாசத்தில் தோற்கடித்தார். 2018 இராசத்தான் சட்டமன்றத் தேர்தலில், இவர் சுயேச்சை வேட்பாளரான சந்தோஷ் பாவ்ரியிடம் தோல்வியடைந்தார்.

## மேற்கோள்கள்

பகுப்பு:வாழும் மக்கள்
பகுப்பு:1982 பிறப்புகள்
பகுப்பு:இராசத்தான் சட்டமன்ற உறுப்பினர்கள்
பகுப்பு:இராசத்தான் சட்டமன்ற பெண் உறுப்பினர்கள்
சோலாப்பூர் நகர மத்திய சட்டமன்றத் தொகுதி

**சோலாப்பூர் சிட்டி சென்ட்ரல்** (Solapur City Central Constituency) என்பது மேற்கு இந்தியாவின் மகாராட்டிர மாநில சட்டப் பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது சோலாப்பூர் மாவட்டத்தில் அமைந்துள்ளது. சோலாப்பூர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
## சட்டமன்ற உறுப்பினர்கள்

## தேர்தல் முடிவுகள்
### 2024

## மேற்கோள்கள்

## வெளியிணைப்புகள்
இந்திய தேர்தல் ஆணையம்
பகுப்பு:மகாராட்டிர சட்டமன்றத் தொகுதிகள்
மெதுவான ஒளிப்படவியல்

**மெதுவான ஒளிப்படவியல்** *(Slow photography)* என்பது ஒரு மந்தமான இயக்கமாகும், இது ஆவணப்படுத்தல் பணியை விட ஒளிப்படம் எடுக்கும் செயல்முறை மற்றும் அனுபவத்திற்கு முன்னுரிமை அளிக்கிறது. இது பொதுவாக திரைப்பட  ஒளிப்படம் எடுத்தலை உள்ளடக்கியது, இருப்பினும் இந்த முறையை எந்த ஒளிப்படக்கருவியையும் கொண்டுப்  பயன்படுத்தலாம்.

எண்ணிம ஒளிப்படவியல் மற்றும் நொடிப்பு நிழற்படத்தின்  பரவலுக்கு பதிலளிக்கும் விதமாக, கலைஞர்களும் ஒளிப்படக் கலைஞர்களும் கைமுறை நுட்பங்களையும் வேலை செய்யும் முறைகளையும் பயன்படுத்தி மெதுவாகவும், கைமுறையாகவும், படங்களின் இயற்பியல் பொருட்களுடன் நிலையான உரையாடலிலும் வேலை செய்கிறார்கள். இந்தக் கருத்தை டேவிட் காம்பானி 2003 ஆம் ஆண்டு எழுதிய "உணர்வின்மையில் பாதுகாப்பு: 'மெதுவான ஒளிப்படம் எடுத்தல்' தொடர்பான பிரச்சினைகள் குறித்த சில குறிப்புகள்" என்ற கட்டுரையில் வரையறுத்தார். பொது நினைவகத்தில் ஒளிப்படத்தின் முக்கியத்துவத்தை நிரூபிக்க, உலக வர்த்தக மைய ஆவணக் காப்பகத்தின் பின்விளைவு என்பதில் வெளியிடப்பட்ட ஜோயல் மெயரோவிட்சின் 9/11 ஒளிப்படத்தின் உதாரணத்தை காம்பானி பயன்படுத்துகிறார். ஒரு நிகழ்வு நடந்த பிறகு தாமதமாக ஒளிப்படம் எடுத்தல் மேற்கொள்ளப்படுகிறது என்று அவர் வாதிடுகிறார்.

## பிற ஆதாரங்கள்
* *Through a Glass, Darkly*, Johanne Seines Svendsen, FingerPrint, 2013. 

## மேற்கோள்கள்

பகுப்பு:ஒளிப்படவியல் வகைகள்
பகுப்பு:ஒளிப்பட நுட்பங்கள்
நொடிப்பெடுப்பு (ஒளிப்படவியல்)

**நொடிப்பெடுப்பு ஒளிப்படவியல்** அல்லது **நொடிப்பொறி ஒளிப்படவியல்** *(snapshot photography)* என்பது தன்னிச்சையாகவும் விரைவாகவும் "படமாக்கப்பட்ட" ஒரு ஒளிப்படமாகும், இது பெரும்பாலும் கலை அல்லது பத்திரிகை நோக்கம் இல்லாமல் பொதுவாக ஒப்பீட்டளவில் மலிவான மற்றும் சிறிய ஒளிப்படக்கருவி மூலம் தயாரிக்கப்படுகிறது.

பொதுவான நொடிப்பெடுப்பு கருப்பொருளில் அன்றாட வாழ்க்கையின் நிகழ்வுகள் அடங்கும், பெரும்பாலும் குடும்ப உறுப்பினர்கள், நண்பர்கள், செல்லப்பிராணிகள், பிள்ளைகள்  விளையாடுவது, பிறந்தநாள் விழாக்கள் மற்றும் பிற கொண்டாட்டங்கள், ஞாயிறு மறைவு , சுற்றுலா தலங்கள் மற்றும் பலவற்றை சித்தரிக்கிறது.

## மேற்கோள்கள்

பகுப்பு:ஒளிப்படவியல் வகைகள்
பகுப்பு:ஒளிப்பட நுட்பங்கள்
நெலவலா விஜயசிறீ

**நெலவாலா விஜயசிறீ** (*Nelavala Vijayasree*-பிறப்பு 1987) ஆந்திரப் பிரதேசத்தைச் சேர்ந்த இந்திய அரசியல்வாதி ஆவார். இவர் திருப்பதி மாவட்டத்தில் உள்ள பட்டியல் சமூகத்தினருக்கு ஒதுக்கப்பட்ட சூலூர்பேட்டை சட்டமன்றத் தொகுதியின் சட்டமன்ற உறுப்பினர் ஆவார். இவர் தெலுங்கு தேசம் கட்சியினைச் சார்ந்தவர். 2024 ஆந்திரப் பிரதேச சட்டமன்றத் தேர்தலில் இவர் போட்டியிட்டு வெற்றி பெற்றார்.

## கல்வி
விஜயசிறீ நெல்லூரைச் சேர்ந்தவர். டாக்டர் என். டி. ஆர். சுகாதார அறிவியல் பல்கலைக்கழகத்துடன் இணைக்கப்பட்டுள்ள நெல்லூரில் உள்ள நாராயணா மருத்துவக் கல்லூரியில் 2022ஆம் ஆண்டு இளநிலை மருத்துவம் மற்றும் அறுவையியல் கல்வியினை முடித்தார்.

## அரசியல் வாழ்க்கை
2024 ஆந்திரப் பிரதேச சட்டமன்றத் தேர்தலில் தெலுங்கு தேசம் கட்சியைப் பிரதிநிதித்துவப்படுத்தி சூலூர்பேட்டை சட்டமன்றத் தொகுதியில் போட்டியிட்டு விஜயசிறீ வெற்றி பெற்றார். இவர் 1,11,048 வாக்குகளைப் பெற்று, ஒய். எஸ். ஆர். காங்கிரசு கட்சியின் கிளிவேட்டி சஞ்சீவையாவை 29,115 வாக்குகள் வித்தியாசத்தில் தோற்கடித்தார்.

## மேற்கோள்கள்

பகுப்பு:தெலுங்கு தேசம் கட்சி அரசியல்வாதிகள்
பகுப்பு:1987 பிறப்புகள்
பகுப்பு:வாழும் மக்கள்
சிகா மீல் பராலா

**சிகா மீல் பராலா** (*Shikha Meel Barala*)(பிறப்பு: செப்டம்பர் 11, 1983) என்பவர் ஓர் இந்திய அரசியல்வாதி ஆவார். இவர் 2023 முதல் சோமு சட்டமன்றத் தொகுதியைப் பிரதிநிதித்துவப்படுத்தும் இராசத்தான் சட்டமன்ற உறுப்பினராகப் பணியாற்றினார். இவர் இந்திய தேசிய காங்கிரசு கட்சியின் உறுப்பினர்.

சிகா செய்ப்பூரில் உள்ள எஸ். எம். எஸ். மருத்துவக் கல்லூரியில் இளநிலை மருத்துவம் மற்றும் அறுவையியல் பட்டத்தினை 2007ஆம் ஆண்டு பெற்றார். இவர் அமீத் பர்லா என்பவரை மணந்தார்.

## மேற்கோள்கள்

பகுப்பு:வாழும் மக்கள்
பகுப்பு:1983 பிறப்புகள்
பகுப்பு:இராசத்தான் சட்டமன்ற உறுப்பினர்கள்
பகுப்பு:இராசத்தான் சட்டமன்ற பெண் உறுப்பினர்கள்
இராஜ் குமாரி சர்மா

**இராஜ் குமாரி சர்மா** (*Raj Kumari Sharma*) என்பவர் இராசத்தானைச் சேர்ந்த இந்திய அரசியல்வாதி ஆவார். இவர் பாரதிய ஜனதா கட்சியினைச் சார்ந்தவர் ஆவார். இவர் சிகார் சட்டமன்றத் தொகுதியிலிருந்து இராசத்தான் சட்டமன்ற உறுப்பினராக 2033 முதல் 2008 வரைப் பணியாற்றியுள்ளார்.

## மேற்கோள்கள்

பகுப்பு:இராசத்தானைச் சேர்ந்த பாரதிய ஜனதா கட்சி அரசியல்வாதிகள்
பகுப்பு:வாழும் மக்கள்
பகுப்பு:இராசத்தான் சட்டமன்ற உறுப்பினர்கள்
பகுப்பு:இராசத்தான் சட்டமன்ற பெண் உறுப்பினர்கள்
பல்லே சிந்துரா ரெட்டி

**பல்லே சிந்துரா ரெட்டி** (*Palle Sindhura Reddy*-பிறப்பு ஆகத்து 2, 1990) இந்தியாவில் ஆந்திரப் பிரதேசத்தைச் சேர்ந்த ஓர் அரசியல்வாதி ஆவார். இவர் ஸ்ரீசத்ய சாய் மாவட்டத்தில் உள்ள புட்டபர்த்தி சட்டமன்றத் தொகுதியின் சட்டமன்ற உறுப்பினர் ஆவார். தெலுங்கு தேசம் கட்சியை சேர்ந்த இவர், 2024 ஆந்திரப் பிரதேச சட்டமன்றத் தேர்தலில் போட்டியிட்டு வெற்றி பெற்றார்.

## கல்வி
சிந்துரா தனது பள்ளிப் படிப்பை முழுவதும் கேரளத்தில் முடித்தார். இவர் கோயம்புத்தூரில் உள்ள அமிர்தா பொறியியல் பள்ளியில் வேதியியல் பொறியியலில் இளநிலை தொழில்நுட்பக் கல்வியினை முடித்தார். இவர் முதுநிலைத் தொழில்நுட்பக் கல்வியினையும் முடித்தாளர். 2013-ஆம் ஆண்டு கொச்சி அமிர்தா பல்கலைக்கழகத்தில் உள்ள அமிர்தா நானோ அறிவியல் மற்றும் மூலக்கூறு மருத்துவ மையத்தில் நானோ தொழில்நுட்பத்தில் பட்டம் பெற்றார். அனந்தபூர் மாவட்டத்தில் பல கல்லூரிகளை நடத்தும் பாலாஜி கல்விச் சங்கத்தின் தலைவரான பல்லே வெங்கட கிருஷ்ணா ரெட்டியை இவர் மணந்தார். இவர்களுக்கு இரட்டையர்கள், ஒரு மகன் மற்றும் ஒரு மகள் உள்ளனர். இவர் தெலுங்கு தேசக் கட்சியின் மூத்த அரசியல்வாதியும் பாலாஜி கல்விச் சங்கத்தின் நிறுவனருமான பல்லே ரகுநாத ரெட்டியின் மருமகள் ஆவார். இவரின் தந்தை என். சங்கர் ரெட்டி இந்தியக் காவல் பணியில் கேரள தொகுதியைச் சேர்ந்த ஓய்வு பெற்ற அதிகாரி.

## அரசியல் வாழ்க்கை
2024 ஆந்திரப் பிரதேச சட்டமன்றத் தேர்தலில் தெலுங்கு தேசம் கட்சியின் சார்பில் புட்டபர்த்தி சட்டமன்றத் தொகுதியில் சிந்துரா போட்டியிட்டு வெற்றி பெற்றார். இவர் 91,741 (49.87 சதவீதம்) வாக்குகளைப் பெற்றார். மேலும் ஒய். எஸ். ஆர். காங்கிரசு கட்சியின் பதவியிலிருந்த சட்டமன்ற உறுப்பினர் ஸ்ரீதர் ரெட்டியை 8,760 வாக்குகள் வித்தியாசத்தில் தோற்கடித்தார்.

## மேற்கோள்கள்

பகுப்பு:1989 பிறப்புகள்
பகுப்பு:தெலுங்கு தேசம் கட்சி அரசியல்வாதிகள்
பகுப்பு:வாழும் மக்கள்
பகுப்பு:ஆந்திரப் பிரதேச சட்டமன்ற பெண் உறுப்பினர்கள்
லோகம் நாகா மாதவி

**லோகம் நாக மாதவி** (*Lokam Naga Madhavi*; பிறப்பு: ஆகத்து 28, 1968) ஆந்திரப் பிரதேசத்தைச் சேர்ந்த ஓர் இந்திய அரசியல்வாதி ஆவார். இவர் விஜயநகர மாவட்டத்தில் உள்ள நெல்லிமர்லா சட்டமன்றத் தொகுதியின் சட்டமன்ற உறுப்பினர் ஆவார். இவர் ஜனசேனா கட்சியின் சார்பில் 2024 ஆந்திரப் பிரதேச சட்டமன்றத் தேர்தலில் போட்டியிட்டு வெற்றி பெற்றார்.

## ஆரம்பகால வாழ்க்கை மற்றும் கல்வி
மாதவி விஜயநகரம் மாவட்டம் நெல்லிமர்லாவில் வசித்து வருகிறார். லோகம் வெங்கட நாகேந்திர வர பிரசாத்தை மணந்த இவருக்கு சாணக்யா, நிகில் என்ற இரு மகன்கள் உள்ளனர். இவர் சொந்தமாகத் தொழில் செய்கிறார். இவர் 1995-ஆம் ஆண்டு அமெரிக்காவின் கென்ட் மாநில பல்கலைக்கழகத்தில் கணினி அறிவியலில் முதுநிலைப் பட்டம் பெற்றார். இவர் இரண்டு தசாப்தங்களுக்கும் மேலாக *மிராக்கிள் மென்பொருள் சிஸ்டம்ஸ் இன்க் நிறுவனத்தின்* துணைத் தலைவராகப் பணியாற்றினார்.

## அரசியல் வாழ்க்கை
தெலுங்கு தேசம் கட்சி மற்றும் பாஜகவுடன் கூட்டணி வைத்த ஜனசேனா கட்சியின் வேட்பாளராக நெல்லிமர்லா சட்டமன்றத் தொகுதியில் 2024 ஆந்திரப் பிரதேச சட்டமன்றத் தேர்தலில் போட்டியிட்டு மாதவி வெற்றி பெற்றார். இவர் ஒய். எஸ். ஆர். காங்கிரசு கட்சியின் பட்டுகொண்டா அப்பளநாயுடுவை 39,829 வாக்குகள் வித்தியாசத்தில் தோற்கடித்தார். முன்னதாக 2019-ஆம் ஆண்டில், ஜன சேனா கட்சியை பிரதிநிதித்துவப்படுத்தும் நெல்லிமர்லா தொகுதியில் இவர் தோல்வியடைந்தார்.

## மேற்கோள்கள்

## வெளி இணைப்புகள்

* லிங்டன்

பகுப்பு:1968 பிறப்புகள்
பகுப்பு:வாழும் மக்கள்
பகுப்பு:ஆந்திரப் பிரதேச சட்டமன்ற பெண் உறுப்பினர்கள்
பூசபதி அதிதி விசயலட்சுமி

**பூசபதி அதிதி விசயலட்சுமி** (*Pusapati Aditi Vijayalakshmi*-பிறப்பு 1983) இந்தியாவில் ஆந்திரப் பிரதேசத்தைச் சேர்ந்த அரசியல்வாதி ஆவார். விஜயநகரம் மாவட்டத்தில் உள்ள விஜயநகர சட்டமன்றத் தொகுதியிலிருந்து முதல் முறையாக சட்டமன்ற உறுப்பினராகத் தேர்ந்தெடுக்கப்பட்டார். இவர் தெலுங்கு தேசம் கட்சியின் சார்பில் 2024 ஆந்திரப் பிரதேச சட்டமன்றத் தேர்தலில் போட்டியிட்டு வெற்றி பெற்றார்.

## ஆரம்பகால வாழ்க்கை மற்றும் கல்வி
அதீதி விஜயநகர அரச குடும்பத்தைச் சேர்ந்தவர். இவர் விஜயநகரத்தின் முன்னாள் மத்திய அமைச்சர் அசோக் கஜபதி ராஜுவின் மகள் ஆவார். விசாகப்பட்டினத்தில் உள்ள ஆந்திரப் பல்கலைக்கழகத்தில் 2013-ஆம் ஆண்டு உளவியலில் முதுகலைப் பட்டம் பெற்றார்.

## அரசியல் வாழ்க்கை
2024 ஆந்திரப் பிரதேச சட்டமன்றத் தேர்தலில் வெற்றி பெற்று அதிதி முதல் முறையாக சட்டமன்ற உறுப்பினர் ஆனார். இவர் ஒய். எஸ். ஆர். காங்கிரசு கட்சியின் முன்னாள் துணை சபாநாயகர் கோலகட்லா வீரபத்ர சுவாமியை தோற்கடித்தார். முன்னதாக 2019-ஆம் ஆண்டு, விஜயநகரம் தொகுதியில் போட்டியிட்டார். ஆனால், தேர்தலில் தோல்வியடைந்தார்.

## மேற்கோள்கள்

பகுப்பு:தெலுங்கு தேசம் கட்சி அரசியல்வாதிகள்
பகுப்பு:1983 பிறப்புகள்
பகுப்பு:வாழும் மக்கள்
பகுப்பு:ஆந்திரப் பிரதேச சட்டமன்ற பெண் உறுப்பினர்கள்
பெண்கள் இசுலாமிய அமைப்பு

**பெண்கள் இசுலாமிய அமைப்பு** (*Girls Islamic Organisation*) என்பது இந்தியாவில் அமைந்துள்ள பெண்களுக்கான ஒரு மாணவர் அமைப்பாகும். சமாத்-இ-இசுலாமி இந்து மாநிலக் குழுக்களின் ஆதரவின் கீழ் இவ்வமைப்பு அவர்களின் பெண்கள் பிரிவாக உருவானது.

ராசத்தான் , மேற்கு வங்கம், ஆந்திரப் பிரதேசம், தெலுங்கானா, மகாராட்டிரா, கேரளா, தில்லி, குசராத்து மற்றும் கர்நாடகா உள்ளிட்ட பல இந்திய மாநிலங்களில்  பெண்கள் இசுலாமிய அமைப்பு தீவிரமாக செயல்படுகிறது.

## வரலாறு.
1984 ஆம் ஆண்டு முதல், பெண்கள் இசுலாமிய அமைப்பு  கேரளா சமாத்-இ-இசுலாமி மகளிர் பிரிவின் ஒரு பகுதியாக செயல்பட்டு வருகிறது. பின்னர், இது இந்தியாவின் பல்வேறு மாநிலங்களில் மாநிலக் குழுக்களை உருவாக்க பரவியது. 2007 ஆம் ஆண்டில், இவ்வமைப்பு ஆந்திரப் பிரதேசம் மற்றும் தெலுங்கானா மாநிலங்களில் செயல்படத் தொடங்கியது.பின்னர் ட்டிரா, குசராத் மற்றும் கர்நாடகாவைச் உறுப்பினராகச் சேர்த்தது.

பெண் மாணவர்கள் மற்றும் இளம் பெண்களில் சுய அதிகாரமளித்தல், மதம், கலாச்சாரம் மற்றும் சாதி ஆகியவற்றின் அடிப்படையில் பாகுபாட்டிற்கு எதிராக செயல்படுவதாக பெண்கள் இசுலாமிய அமைப்பு  கூறியது. அவர்களின் நடவடிக்கைகள் அனைத்தும் இசுலாத்தின் அடிப்படையில் உள்ளன என்றும் இவ்வமைப்பு கூறுகிறது. பெண்கள் இசுலாமிய அமைப்பு அவர்களின் வயதினருக்கான முகாம்கள், பிரச்சாரங்கள் மற்றும் போட்டிகளை நடத்துகிறது.

இசுலாமிய பெண்கள் அமைப்பு  தொடர்ந்து படிப்பு வகுப்புகள் மற்றும் பெண்களுக்கான பொதுக் கூட்டங்களை நடத்துகிறது. இது பெண் மாணவர்கள் மற்றும் இளம் பெண்களுக்கான அவ்வப்போது பிரச்சாரங்களை ஏற்பாடு செய்கிறது. பெண்கள் தொடர்பான பிரச்சினைகளில் போராட்டங்களில் பங்கேற்பது அல்லது நடத்துவதும் பெண்களிசுலாமிய அமைப்பின் பணியாகும். 

## மேற்கோள்கள்

## வெளி இணைப்புகள்
* பிஎஸ்.
* ஆன்சு இந்தியா
* லைவ்மென்ட்
* 1
* 2
* ஐ. இ.
* கோவா
* தி வயர்
* தெலுங்கானா

பகுப்பு:இந்தியாவில் மகளிர் கல்வி
பகுப்பு:இசுலாமிய அமைப்புகள்
பிரதிக்சா பாக்சி

**பிரதிக்சா பக்சி** (*Pratiksha Baxi*, பிறப்பு: 1970) ஓர் இந்திய சமூகவியலாளர் மற்றும் பெண்ணிய சட்ட அறிஞர் ஆவார். இவர் நீதிமன்ற நடைமுறைகள், இனவியல் மற்றும் பெண்களுக்கு எதிரான பாலியல் வன்முறை ஆகியவற்றில் ஆராய்ச்சி செய்துள்ளார். இவர் தற்போது சவகர்லால் நேரு பல்கலைக்கழகத்தின் சட்டம் மற்றும் ஆளுகை ஆய்வு மையத்தில் பீட உறுப்பினராக உள்ளார்.

## கல்வியும் தொழிலும்
பிரதிக்சா பக்சி டெல்லி பொருளாதாரப் பள்ளியில் சமூகவியலில் முனைவர் பட்டம் பெற்றுள்ளார், மேலும் டெல்லி பல்கலைக்கழகத்தில் சட்டம் மற்றும் சமூக அறிவியல் ஆராய்ச்சி வலையமைப்பை நிறுவினார், இது சட்டம் மற்றும் சமூக அறிவியல் ஆராய்ச்சி குறித்த வருடாந்திர இடைநிலை மாநாட்டை நடத்துகிறது. பிரதிக்சா பாக்ஸிக்கு  ஜெர்மனியில் உள்ள கேட் ஹாம்பர்கர் மையம், வாரிக் பல்கலைக்கழகம், இந்தியாவில் பல்கலைக்கழக மானிய ஆணையம் ஆகியவற்றால் ஆய்வுதவித் தொகைகள் வழங்கப்பட்டுள்ளன.

2014 ஆம் ஆண்டில், பிரதிக்சா பக்சி, பப்ளிக் சீக்ரெட்ஸ் ஆஃப் தி லா: ரேப் ட்ரையல்ஸ் இன் இந்தியா (ஆக்ஸ்போர்டு யுனிவர்சிட்டி பிரஸ்) என்ற புத்தகத்தை வெளியிட்டார், இது இந்தியாவில் உள்ள நீதிமன்ற அறைகள் குறித்த இனவியல் ஆராய்ச்சியை வழங்கிய முதல் படைப்புகளில் ஒன்றாகும், குறிப்பாக குஜராத்தின் அகமதாபாத்தில் உள்ள ஒரு விசாரணை நீதிமன்றத்திலிருந்து பாலியல் வன்கொடுமை விசாரணைகளில் கவனம் செலுத்துகிறது. இந்தப் புத்தகம் ஆராய்ச்சி வெளியீடுகளில் நேர்மறையான விமர்சனங்களைப் பெற்றது, சட்டம் & சமூக மதிப்பாய்வு இதை "இந்தியாவில் பாலியல் வன்கொடுமை வழக்குகளின் பொது வாழ்க்கை பற்றிய குறிப்பிடத்தக்க ஆய்வு" என்று விவரித்தது மற்றும் தி ஜர்னல் ஆஃப் தி இந்தியன் லா இன்ஸ்டிடியூட்டில் ஒரு மதிப்பாய்வு இதை "பெண்ணிய சட்ட ஆராய்ச்சித் துறையில் ஒரு முன்னோடி முயற்சி" என்று அழைத்தது. இந்திய சமூகவியலுக்கான பங்களிப்புகள், மூன்றாம் உலக காலாண்டு மற்றும் மானுடவியலின் வருடாந்திர மதிப்பாய்வு உள்ளிட்ட கல்வி இதழ்களுக்கு கூடுதலாக, பிரதிக்சா பக்சி இந்தியன் எக்ஸ்பிரஸ், எகனாமிக் அண்ட் பொலிட்டிகல் வீக்லி மற்றும் அவுட்லுக் இந்தியா ஆகியவற்றிலும் சட்டம் மற்றும் பாலியல் வன்முறை குறித்து வெளியிட்டுள்ளார்.

## விருதுகள்
2021 ஆம் ஆண்டில், "பாலியல் வன்முறை மற்றும் நீதித்துறை குறித்த இவரது பணிக்காக" சமூக அறிவியலுக்கான இன்ஃபோசிஸ் பரிசை பிரதிக்சா பக்சி வென்றார்.

## மேற்கோள்கள்

பகுப்பு:வாழும் மக்கள்
பகுப்பு:1970 பிறப்புகள்
பகுப்பு:இந்திய சமூகவியலாளர்கள்
பகுப்பு:இந்தியப் பெண்ணியவாதிகள்
புக்தி மக்கள்

**புக்தி மக்கள்** (*Bugti*), பாகிஸ்தான் நாட்டின் தென்மேற்கில் அமைந்த  பலூசிஸ்தான் மாகாணத்தின் கிழக்கில் தேரா புக்தி பிரதேசத்தில் வாழும் ஒரு பெரிய பழங்குடி மக்கள் ஆவார். 2008ஆம் ஆண்டின் பாகிஸ்தான் மக்கள் தொகை கணக்கெடுப்பின்படி,  பலூச்சி மொழி பேசும் புக்தி பழங்குடியினரின் மக்கள் தொகை 1,80,000 ஆக இருந்தது. புக்தி மக்களின் உட்பிரிவினராக  *நோதானி*,  *பெரோசானி*, *மசோன்*, *மொந்தரானி* மற்றும் *கல்பார்* இனக்குழுவினர் உள்ளனர்.  இவர்கள்  வாழும் பிரதேசத்திற்கு வடக்கில் மர்ரி மக்கள் பெரும்பான்மையாக வாழ்கின்றனர்.

பலுசிஸ்தான் விடுதலைப்படை, பழங்குடி  மர்ரி மக்கள் மற்றும் புக்தி மக்களை அதிக உறுப்பினர்களைக் கொண்டுள்ளது.
## இதனையும் காண்க
* மர்ரி மக்கள்
* பலுசிஸ்தான் விடுதலைப்படை
## மேற்கோள்காள்

பகுப்பு:பாக்கித்தானியர்கள்
பகுப்பு:பலூசிஸ்தான் (பாகிஸ்தான்)
வெமிரெட்டி பிரசாந்தி ரெட்டி

**வெமிரெட்டி பிரசாந்தி ரெட்டி** (*Vemireddy Prashanti Reddy*-பிறப்பு 1965)  என்பவர் இந்தியாவில் ஆந்திரப் பிரதேசத்தைச் சேர்ந்த ஓர் அரசியல்வாதி ஆவார். இவர் நெல்லூர் மாவட்டத்தில் உள்ள கோவூர் சட்டமன்றத் தொகுதியின் சட்டமன்ற உறுப்பினர் ஆவார். இவர் தெலுங்கு தேசம் கட்சியை சேர்ந்தவர். இக்கட்சியின் சார்பில் வேமிரெட்டி, 2024 ஆந்திரப் பிரதேச சட்டமன்றத் தேர்தலில் போட்டியிட்டு வெற்றி பெற்றார்.

## கல்வி
பிரசாந்தி நெல்லூரைச் சேர்ந்தவர். இவர் 2024 தேர்தலில் நெல்லூர் மக்களவைத் தொகுதியில் வெற்றி பெற்ற தொழிலதிபர் வெமிரெட்டி பிரபாகர் ரெட்டியை மணந்தார்.

## அரசியல் வாழ்க்கை
பிரசாந்தி 2024 ஆந்திரப் பிரதேச சட்டமன்றத் தேர்தலில் கோவூர் சட்டமன்றத் தொகுதியில் தெலுங்கு தேசம் கட்சியின்சார்பில் போட்டியிட்டு வெற்றி பெற்றார். இவர் 1,30,623 வாக்குகளைப் பெற்று, ஒய். எஸ். ஆர். காங்கிரஸ் கட்சியின் நல்லபரெட்டி பிரசன்ன குமார் ரெட்டியை 54,583 வாக்குகள் வித்தியாசத்தில் தோற்கடித்தார்.

## மேற்கோள்கள்

பகுப்பு:நெல்லூர் மாவட்ட நபர்கள்
பகுப்பு:தெலுங்கு தேசம் கட்சி அரசியல்வாதிகள்
பகுப்பு:1965 பிறப்புகள்
பகுப்பு:வாழும் மக்கள்
பகுப்பு:ஆந்திரப் பிரதேச சட்டமன்ற பெண் உறுப்பினர்கள்
கல்லா மாதவி

**கல்லா மாதவி** (*Galla Madhavi*-பிறப்பு 1984) இந்தியாவில் ஆந்திரப் பிரதேசத்தைச் சேர்ந்த ஓர் அரசியல்வாதி ஆவார். இவர் குண்டூர் மாவட்டத்தில் உள்ள குண்டூர் மேற்கு சட்டமன்றத் தொகுதியின் சட்டமன்ற உறுப்பினராக உள்ளார். இவர் தெலுங்கு தேசம் கட்சியைச் சேர்ந்தவர். இக்கட்சியின் சார்பில் 2024 ஆந்திரப் பிரதேச சட்டமன்றத் தேர்தலில் இவர் போட்டியிட்டு வெற்றி பெற்றார்.

## இளமை
பிடுகுரல்லா மாதவி, குண்டூரைச் சேர்ந்தவர். இவர் கல்லா இராமச்சந்திர ராவ் என்பவரை மணந்தார். இவர் 2000-ஆம் ஆண்டு ஐதராபாத்தில் உள்ள புனித பசுவேசுவரா உயர்நிலைப் பள்ளியில் 10-ஆம் வகுப்பையும், 2002-ஆம் ஆண்டு ஷைக்பேட்டையில் உள்ள சர்வதேச இளையோர் கல்லூரியில் பல்கலைக்கழகப் முன் படிப்பான இடைநிலைப் படிப்பையும் முடித்தார். 2005-ஆம் ஆண்டில், இவர் உசுமானியா பல்கலைக்கழகத்தில் இளம் அறிவியல் பட்டத்தையும், 2008-இல் முதுநிலை கணினி பயன்பாட்டில் பட்டத்தையும் பெற்றார்.

## அரசியல் வாழ்க்கை
2024 ஆந்திரப் பிரதேச சட்டமன்றத் தேர்தலில் தெலுங்கு தேசம் கட்சியைப் பிரதிநிதித்துவப்படுத்தி குண்டூர் மேற்கு சட்டமன்றத் தொகுதியில் மாதவி வெற்றி பெற்றார். இவர் ஒய். எஸ். ஆர். காங்கிரசு கட்சியின் விடடலா ரஜினியை 51,150 வாக்குகள் வித்தியாசத்தில் தோற்கடித்தார்.

## மேற்கோள்கள்

பகுப்பு:குண்டூர் மாவட்ட நபர்கள்
பகுப்பு:தெலுங்கு தேசம் கட்சி அரசியல்வாதிகள்
பகுப்பு:1984 பிறப்புகள்
பகுப்பு:வாழும் மக்கள்
பகுப்பு:ஆந்திரப் பிரதேச சட்டமன்ற பெண் உறுப்பினர்கள்
செயற்பாட்டியம்

[thumb| ஆகஸ்ட் 1963 இல் [குடிசார் உரிமைகள் இயக்கம்|குடிசார் உரிமைகள் இயக்கத்தினரின் வேலை வாய்ப்பு, சுதந்திரத்திற்காக வாசிங்டனில் நடந்த அணிவகுப்பில் கலந்து கொண்ட செயற்பாட்டாளர்கள்]]
[thumb| ஆகஸ்ட் 1970, வாஷிங்டன், டி.சி.யில் நடைபெற்ற [பெண்ணிய இயக்கம்|பெண்கள் விடுதலை ஊர்வலம்.]]
**செயற்பாட்டியம்** (*activism*) என்பது சமூகத்தில் மாற்றங்களை ஏற்படுத்தும் விருப்பத்துடன், சமூக, அரசியல், பொருளாதார அல்லது சுற்றுச்சூழல் சீர்திருத்தங்களை ஊக்குவித்தல், தடை செய்தல், இயக்குதல் அல்லது தலையிடுதல் போன்ற முயற்சிகளை மேற்கொள்வது ஆகும். ஒரு சமூகத்தில் அதிகாரத்தைக் கட்டியெழுப்புதல் (செய்தித்தாள்களுக்கு கடிதங்கள் எழுதுதல் உட்பட), தேர்ந்தெடுக்கப்பட்ட அதிகாரிகளுக்கு மனு அளித்தல், அரசியல் பிரச்சாரத்தை நடத்துதல் அல்லது பங்களித்தல், வணிகங்களுக்கு முன்னுரிமை அளித்தல் (அல்லது புறக்கணித்தல்), பேரணிகள், தெரு அணிவகுப்புகள், வேலைநிறுத்தங்கள், உள்ளிருப்புப் போராட்டங்கள் அல்லது உண்ணாவிரதங்கள் போன்றவை செயற்பாட்டியத்தின் பொதுவான வடிவங்களாகும்.

## வரையறைகள்
*நிகழ்நிலை சொற்பிறப்பியல் அகராதி,* "செயற்பட்டியம்" மற்றும் "செயல்பாட்டாளர்" என்ற ஆங்கிலச் சொற்களை முறையே 1920  அல்லது 1915  ஆம் ஆண்டு முதல் அரசியல் ரீதியாகப் பயன்படுத்தப்பட்டதாகப் பதிவு செய்கிறது. *"செயற்பாட்டியம்"* என்ற வார்த்தையின் வரலாறு கூட்டு நடத்தை   , சமூக நடவடிக்கை ஆகியவற்றின் புரிதல்களிலிருந்து தொடங்குகிறது.  1960 களில் அமெரிக்காவில் "புதிய சமூக இயக்கங்களின்" எழுச்சியைத் தொடர்ந்து, செயற்பாட்டியம் என்பது ஒரு பகுத்தறிவு, சட்டப்பூர்வமான ஜனநாயக ரீதியில் எதிர்ப்பினையோ அல்லது முறையீடு செய்வதாகவோ புரிந்து கொள்ளப்பட்டது.   

## செயல்பாட்டின் வகைகள்

### மனித உரிமைகள்
மனித உரிமைகள் செயல்பாடு என்பது மனித உரிமைகளுக்கான உலகளாவிய பிரகடனத்தில் குறிப்பிடப்பட்டுள்ள அடிப்படை உரிமைகளைப் பாதுகாக்க முயல்வதாகும். இதில், வாழ்க்கை உரிமை, குடியுரிமை, சொத்துரிமை, இயக்க சுதந்திரம்; அரசியலமைப்புச் சட்டப்படி சிந்தனை, கருத்து, மதம், அமைதியான கூட்டம் நடத்துதல் போன்ற சுதந்திரங்கள் அடங்கும்.  உலகளாவிய மனித உரிமைகள் இயக்கத்தின் அடித்தளங்கள் காலனித்துவம், ஏகாதிபத்தியம், அடிமைத்தனம், இனவெறி, பிரிவினை, ஆணாதிக்கம் மற்றும் பழங்குடி மக்களின் மீதான ஒடுக்குமுறைக்கு எதிரான எதிர்ப்பை உள்ளடக்கியது.

### அரசியல் செயற்பாட்டியம்

அரசு நிறுவனங்களை மேற்பார்வை செய்தல், வெளிப்படைத்தன்மைக்கு பொறுப்பேற்க வைப்பதன் மூலம், ஆர்வலர்கள் பொதுக் கண்காணிப்பாளர்களாகவும், தகவல் தெரிவிப்பவர்களாகவும் இருக்க முடியும். 

அரசியல் செயற்பாட்டியத்தில், அரசியல் பிரச்சாரம், பரப்புரை, வாக்களிப்பு அல்லது மனுத் தாக்கல் ஆகியவை அடங்கும்.

## மேற்கோள்கள்
மர்ரி மக்கள்

**மர்ரி மக்கள்** (*Marri*), பாகிஸ்தான் நாட்டின் தென்மேற்கில் உள்ள பலூசிஸ்தான் மாகாணத்தின் வடகிழக்கில் பெரும்பான்மையாக வாழும் பழங்குடி மக்கள் ஆவர். இம்மக்கள் பலூச்சி மொழி பேசுகின்றனர். மர்ரி மக்கள் வாழும் பகுதிக்கு மேற்கில் சிபி, வடக்கில் காக்கர் மக்கள்  மற்றும் *லோனி* பிரிவு பஷ்தூன் மக்கள், கிழக்கில் கேத்ரான் மக்கள், தெற்கில் புக்தி மக்களும் வாழ்கின்றனர்.  பலுசிஸ்தான் விடுதலைப்படையில், பழங்குடி  மர்ரி மக்கள் மற்றும் புக்தி மக்களை அதிக உறுப்பினர்களைக் கொண்டுள்ளது.

பிற பலூச்சி பழங்குடி மக்கள் போன்று மர்ரி மக்களும் நாடோடிகளாக கால்நடை மேய்த்தல் தொழிலை பரம்பரையாகச் செய்துவருகின்றனர்.   இம்மக்களில் பலர் பாகிஸ்தான் மற்றும் பலூசிஸ்தான் மாகாண அரசுகளில் முக்கியப் பணியிடங்களில் உள்ளனர். 

## உட் பிரிவுகள் மற்றும் குலங்கள்
மர்ரி மக்களின் பிஜாரானி, கஜானி மற்றும் லோகரானி என  3 உட்பிரிவுகளும் மற்றும் பல  குலங்களும் உள்ளது. அவைகள் பின்வருமாறு:
* *பிஜாரானி*:காலந்தரனி, சலாரானி,  சும்ரானி, பிர்தாதானி, மந்தவானி, ராக்கனி, பிர்தானி, கால்வானி, குங்ரானி,  சாஹேஜா,  பதாவாடி,  கைஸ்ரானி, பதேகான்சாய், பெவ்ராக்சாய், குதைசாய், நேகல்லன்சாய் மற்றும் பல குலங்கள்'
* *கஜானி*: பாவல்சாய், மகாந்தானி,  ஜார்வார், சிகாரி, சூரி, சிங், லோரிகுஷ், திங்ஜியானி, ஆலியானி, நோஸ்பந்தாகனி, முகஹந்தானி,லோதியானி, முர்கியானி, மசாரானி, இஸ்பானி, பதானி, லங்கானி, மெகானி, சாஹானி, முர்கியானி மற்றும்  பல குலங்கள்'
**லோகரானி*: குனரானி, செரானி, முகமதானி, குஸ்ரானி, துர்கானி, ஜாலம்பானி, ஜிந்த்வானி, மெலோகர், சராங்கனி மற்றும் பல  
## இதனையும் காண்க
* புக்தி மக்கள்
* பலுசிஸ்தான் விடுதலைப்படை
## மேற்கோள்கள்

## மேலும் படிக்க
*
*PAK Institute for Peace Studies 19-04-2006: Baloch Insurgency – A backgrounder
*Newsline Sept 2004: Edging Towards Anarchy?
*New York Times April 2, 2006: In Remote Pakistan Province, a Civil War Festers

பகுப்பு:பாக்கித்தானியர்கள்
பகுப்பு:பலூசிஸ்தான் (பாகிஸ்தான்)
கயாது லோஹர்

**கயாது லோகர்** (*Kayadu Lohar*) ஓர் இந்தியத் திரைப்பட நடிகை ஆவார். இவர் *முகில்பேட்டெ* என்ற கன்னடத் திரைப்படத்தின் மூலம் திரையுலகிற்கு அறிமுகமானார்.

## வாழ்க்கைக் குறிப்பு
கயாது அசாமின் தேஜ்பூரில் நகரில் பிறந்து வளர்ந்தவர். தற்போது புனேயில் வசிக்கிறார். இவர் இளங்கலை வணிகவியல் படித்துள்ளார்.

## நடித்த திரைப்படங்கள்

## சான்றுகள்

## இணைப்புகள்
* 

பகுப்பு:வாழும் மக்கள்
பகுப்பு:தமிழ்த் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:கன்னடத் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:2000 பிறப்புகள்
ச. சவிதா

**சஞ்சீவரெட்டிகரி சவிதா** (*S. Savitha*)(பிறப்பு: பிப்ரவரி 10, 1977) என்பவர் ஆந்திரப் பிரதேசத்தைச் சேர்ந்த ஓர் இந்திய அரசியல்வாதி ஆவார். இவர் ஸ்ரீசத்ய சாய் மாவட்டத்தில் உள்ள பெனுகொண்டா சட்டமன்றத் தொகுதியிலிருந்து முதல் முறையாகச் சட்டமன்ற உறுப்பினர் ஆனார். இவர் தெலுங்கு தேசம் கட்சியின் வேட்பாளராக 2024 ஆந்திரப் பிரதேசச் சட்டமன்றத் தேர்தலில் போட்டியிட்டு வெற்றி பெற்றார். சூன் 2024-இல், இவர் நா. சந்திரபாபு நாயுடுவின் நான்காவது  அமைச்சரவையில் அமைச்சராகச் சேர்க்கப்பட்டார்.

## ஆரம்பகால வாழ்க்கை மற்றும் கல்வி
சவிதா முந்தைய அனந்தபூர் மாவட்டத்தில் உள்ள பெனுகொண்டாவில் சோமண்டேபள்ளி இராமச்சந்திர ரெட்டிக்கு மகளாகப் பிறந்தார். இவர் 1998-ஆம் ஆண்டு அனந்தபூரில் உள்ள ஸ்ரீகிருஷ்ணதேவராய பல்கலைக்கழகத்தில் தனது இளங்கலைப் பட்டப்படிப்பை முடித்தார்.

## அரசியல்
சவிதா 2024 ஆந்திரப் பிரதேசச் சட்டமன்றத் தேர்தலில் தெலுங்கு தேசம் கட்சியைப் பிரதிநிதித்துவப்படுத்தும் பெனுகொண்டா சட்டமன்றத் தொகுதியில் போட்டியிட்டு வெற்றி பெற்றார். இவர் 1,13,832 வாக்குகளைப் பெற்று, ஒய். எஸ். ஆர். காங்கிரஸ் கட்சியின் கு. வி. உசாசிறீ சரணை 33,388 வாக்குகள் வித்தியாசத்தில் தோற்கடித்தார். சந்திரபாபு நாயுடுவின் அமைச்சரவையில் இவருக்குப் பிற்படுத்தப்பட்டோர் நலன், பொருளாதார ரீதியாக நலிந்த பிரிவினரின் நலன், கைத்தறி மற்றும் ஜவுளித்துறை ஆகிய துறைகள் வழங்கப்பட்டன.

## மேற்கோள்கள்

பகுப்பு:தெலுங்கு தேசம் கட்சி அரசியல்வாதிகள்
பகுப்பு:1977 பிறப்புகள்
பகுப்பு:வாழும் மக்கள்
மிரியாலா சிரிசா தேவி

**மிரியாலா சிரிசா தேவி** (*Miriyala Sirisha Devi*)(பிறப்பு 1994) ஆந்திரப் பிரதேசத்தைச் சேர்ந்த இந்திய அரசியல்வாதி ஆவார். அல்லூரி சீதாராம ராஜு மாவட்டத்தில் பழங்குடி சமூகத்தினருக்கு ஒதுக்கப்பட்ட இராம்பச்சோதவரம் சட்டமன்றத் தொகுதியிலிருந்து முதல் முறையாகச் சட்டமன்ற உறுப்பினராகத் தேர்ந்தெடுக்கப்பட்டவர் இவர், தெலுங்கு தேசம் கட்சியைப் பிரதிநிதித்துவப்படுத்துகிறார். 2024 ஆந்திரப் பிரதேசச் சட்டமன்றத் தேர்தலில் இவர் தெலுங்கு தேசம் கட்சியின் வேட்பாளராகப் போட்டியிட்டு வெற்றி பெற்றார்.

## ஆரம்பகால வாழ்க்கை மற்றும் கல்வி
இராம்பசோதவரத்தின் பழங்குடியினத்தைச் சேர்ந்தவர் சிரிசா. இவர் ஒரு முன்னாள் அங்கன்வாடி பணியாளர். இவரின் கணவர் மாதம் விஜய பாசுகர் ஒரு விவசாயி மற்றும் இராஜவோமங்கி மண்டலத்தின் முன்னாள் உறுப்பினராக இருந்தார்.

## அரசியல் வாழ்க்கை
சிரிசா 2024 ஆந்திரப் பிரதேச சட்டமன்றத் தேர்தலில் தெலுங்கு தேசம் கட்சியின் வேட்பாளராக இராம்பச்சோதவரம் சட்டமன்றத் தொகுதியில் போட்டியிட்டு வெற்றி பெற்றார். இவர் ஒய். எஸ். ஆர். காங்கிரஸ் கட்சியின் நகுலப்பள்ளி தனலட்சுமியை 9,139 வாக்குகள் வித்தியாசத்தில் தோற்கடித்தார்.

## மேற்கோள்கள்

பகுப்பு:இந்தியப் பெண் அரசியல்வாதிகள்
பகுப்பு:தெலுங்கு தேசம் கட்சி அரசியல்வாதிகள்
பகுப்பு:1994 பிறப்புகள்
பகுப்பு:வாழும் மக்கள்
பகுப்பு:ஆந்திரப் பிரதேச அரசியல்வாதிகள்
ரெட்டிபகரி மாதவி ரெட்டி

**ரெட்டிபகரி மாதவி ரெட்டி** (*Reddeppagari Madhavi Reddy*)(பிறப்பு 1974) ஆந்திரப் பிரதேசத்தைச் சேர்ந்த ஓர் இந்திய அரசியல்வாதி ஆவார். கடப்பா சட்டமன்றத் தொகுதியிலிருந்து முதல் முறையாகச் சட்டமன்ற உறுப்பினர் ஆன இவர், ஆந்திரப் பிரதேசச் சட்டமன்றத்தில் கடப்பாவைப் பிரதிநிதித்துவப்படுத்தும் முதல் பெண் சட்டமன்ற உறுப்பினர் ஆவார். இவர் தெலுங்கு தேசம் கட்சியின் சார்பில் 2024 ஆந்திரப் பிரதேசச் சட்டமன்றத் தேர்தலில் கடப்பா சட்டமன்றத் தொகுதியில் போட்டியிட்டு வெற்றி பெற்றார்.

## கல்வி
கடப்பாவின் விவசாயக் குடும்பத்தைச் சேர்ந்தவர் மாதவி. இவர் சிறீனிவாச ரெட்டி ரெட்டெப்பகரியை (தெலுங்கு தேச கட்சி தலைமைக்கழக உறுப்பினர்) மணந்தார். 1995-ஆம் ஆண்டு ஐதராபாத்தில் உள்ள உசுமானியா பல்கலைக்கழகத்துடன் இணைக்கப்பட்ட கல்லூரியில் கலைப் பட்டப்படிப்பை முடித்தார்.

## அரசியல்
மாதவி 2024 ஆந்திரப் பிரதேசச் சட்டப் பேரவைத் தேர்தலில் கடப்பா சட்டமன்றத் தொகுதியிலிருந்து தெலுங்கு தேசம் கட்சியைப் பிரதிநிதித்துவப்படுத்தி வெற்றி பெற்றார். இவர் ஒய். எஸ். ஆர். காங்கிரசு கட்சியின் அம்சத் பாசா சேக் பெபரியை 18860 வாக்குகள் வித்தியாசத்தில் தோற்கடித்தார். மேலும் 2024 நவம்பர் 12 அன்று சட்டமன்ற கொறடாவாக நியமிக்கப்பட்டார்.

## மேற்கோள்கள்

பகுப்பு:1976 பிறப்புகள்
பகுப்பு:தெலுங்கு தேசம் கட்சி அரசியல்வாதிகள்
பகுப்பு:வாழும் மக்கள்
பகுப்பு:ஆந்திரப் பிரதேச சட்டமன்ற பெண் உறுப்பினர்கள்
பண்டாரு சிரவாணி சிறீ

**பண்டாரு சிரவாணி சிறீ** (*Bandaru Sravani Sree*)(பிறப்பு: ஆகத்து 3, 1990) ஆந்திரப் பிரதேசத்தைச் சேர்ந்த ஓர் இந்திய அரசியல்வாதி. 2024 ஆந்திரப் பிரதேசச் சட்டமன்றத் தேர்தலில், இவர் வெற்றி பெற்றார். இதன் மூலம் அனந்தபூர் மாவட்டத்தில் உள்ள சிங்கனமாலா சட்டமன்றத் தொகுதியிலிருந்து முதல் முறையாகச் சட்டமன்ற உறுப்பினரானார். இத்தொகுதி பட்டியல் சமூகத்திற்கு ஒதுக்கப்பட்டுள்ளது. இவர் தெலுங்கு தேசம் கட்சியின் உறுப்பினராக உள்ளார்.

## கல்வி
சிரவாணி 2013-ஆம் ஆண்டு ஐதராபாத்தில் உள்ள தூய பிரான்சிசு மகளிர் கல்லூரியில் மக்கள் தகவல்தொடர்பியலில் முதுகலைப் பட்டம் பெற்றார்.

## அரசியல்
2019-ஆம் ஆண்டு சிங்கனமலை சட்டமன்றத் தொகுதியில் தெலுங்கு தேசம் கட்சி வேட்பாளராகப் போட்டியிட்டு தோல்வியடைந்ததன் மூலம் சிரவாணி தனது அரசியல் வாழ்க்கையைத் தொடங்கினார். ஒய். எஸ். ஆர். காங்கிரஸ் கட்சியின் ஜொன்னலகட்டா பத்மாவதியிடம் 46,242 வாக்குகள் வித்தியாசத்தில் தோல்வியடைந்தார். 2024ஆம் ஆண்டு இவர் வலுவான மீள்வருகையைப் பெற்றார். தெலுங்கு தேசம் வேட்பாளராகப் போட்டியிட்டு இதே தொகுதியிலிருந்து ஓய். எஸ். ஆர். காங்கிரசு கட்சி வேட்பாளர் எம். வீராஞ்சனேயுலுவை 8,788 வாக்குகள் வித்தியாசத்தில் தோற்கடித்து ஆந்திரப் பிரதேசச் சட்டமன்ற உறுப்பினராகத் தேர்ந்தெடுக்கப்பட்டார்.

## மேற்கோள்கள்

## வெளி இணைப்புகள்

* 

பகுப்பு:1990 பிறப்புகள்
பகுப்பு:தெலுங்கு தேசம் கட்சி அரசியல்வாதிகள்
பகுப்பு:வாழும் மக்கள்
பகுப்பு:ஆந்திரப் பிரதேச சட்டமன்ற பெண் உறுப்பினர்கள்
வைஜெயந்தி

**வைஜெயந்தி** (*Vaijayanti*,          )  என்பது தொன்மங்களில் கூறப்படும் ஒரு மாலை ஆகும். இது முதன்மையாக விஷ்ணுவுடன் தொடர்புடையது.  வழிபாட்டில் மாலையாகப் பயன்படுத்தப்படும் இந்தப் பொருள் **வைஜெயந்திமாலை** அல்லது **வனமாலை** என்றும் அழைக்கப்படுகிறது.  

## இலக்கியம்
*[[மகாபாரதம்|மகாபாரதத்தில்]]* விஷ்ணு மீது பாடப்பட்ட  தோத்திரமான *[[விஷ்ணு சஹஸ்ரநாமம்|விஷ்ணு சஹஸ்ரநாமத்தில்]]* *வனமாலை* (வன மலர்கள்) என வைஜயந்தி குறிப்பிடுவதைக் காணலாம்: 
 
வெற்றி மாலையானது, எப்போதும் வாடாத தாமரை மலர்களால் ஆனது என்று மகாபாரதத்தில்  குறிப்பிடப்பட்டுள்ளது.

கந்த புராணத்தில் இலக்குமிக்கு திருமணப் பரிசாக வருணன் மாலையை வழங்குகிறான். 

இந்த மாலையில் முதன்மையாக மரகதம், நீலக்கல், மாணிக்கம், முத்து, வைரம் ஆகிய விலையுயர்ந்த ஐந்து கற்கள் பதிக்கப்பட்டுள்ளன என்று விஷ்ணு புராணத்தில் கூறப்படுள்ளது. அவை முறையே நிலம், நீர், நெருப்பு, காற்று, ஆகாயம் என அழைக்கப்படும்  ஐந்து உன்னதமான கூறுகளுடன் ஒத்துப்போகின்றன.  

அசுரன் தாரகனை எதிர்த்து போருக்கு செல்லும் தன் மருமகன் முருகனுக்கு தனது மாலையை விஷ்ணு வழங்கினார் என்று சிவமகாபுராணத்தில் குறிப்பிடப்பட்டுள்ளது. 

கருட புராணத்தில் *விஷ்ணு பஞ்சாரம்* என்று அழைக்கப்படும் ஒரு பிரார்த்தனை உள்ளது. அதில் பின்வரும் வசனம் உள்ளது: "வைஜயந்தியையும் ஸ்ரீவத்சத்தையும் உமது கழுத்தில் அலங்காரமாக அணிந்து கொண்டு, வடமேற்கில் என்னைக் பாதுகாப்பாயாக, ஓ கடவுளே, ஓ ஹயக்ரீவா நான் உன்னை வணங்குகிறேன்". 

## ஸ்ரீ வைஷ்ணவம்
ஸ்ரீவைணவ மரபில், தொண்டரடிப்பொடியாழ்வார் வனமாலையின் அம்சமாகக் கருதப்படுகிறார். 

## இதையும் காண்க
* சாளக்கிராமம்

## மேற்கோள்கள்

பகுப்பு:இந்து சமய வழிபாடுகள்
பகுப்பு:இந்து சமயத்தில் தாவரங்கள்
பகுப்பு:வைணவ சமயம்
பில்லி அனந்த இலட்சுமி

**பில்லி அனந்த இலட்சுமி** (*Pilli Ananta Lakshmi*)(பிறப்பு 1971) ஆந்திரப் பிரதேசத்தைச் சேர்ந்த ஓர் இந்திய அரசியல்வாதி ஆவார். இவர் தெலுங்கு தேசம் கட்சியின் சார்பில் இரண்டு முறை சட்டமன்ற உறுப்பினராக இருந்தார். 2014 ஆந்திரப் பிரதேசச் சட்டமன்றத் தேர்தலில் கிழக்கு கோதாவரி மாவட்டத்தில் உள்ள காக்கிநாடா ஊரகச் சட்டமன்றத் தொகுதியில் போட்டியிட்டு வெற்றி பெற்றார். 2019 ஆந்திரப் பிரதேசச் சட்டமன்றத் தேர்தலில் போட்டியிட்ட இவர் தோல்வியடைந்தார்.

## ஆரம்பகால வாழ்க்கை
இலட்சுமி கிழக்கு கோதாவரி மாவட்டம், சமல்கோட்டா மண்டலத்தில் உள்ள மாதப்பட்டினத்தில் பிறந்தார். இவரின் தந்தை வெங்கடசாமி வக்காலப்புடியில் வசிக்கிறார். சதிபாபு என்கிற பில்லி வீர வெங்கட சத்தியநாராயண மூர்த்தியை மணந்தார். இவர்களுக்கு இராதாகிருஷ்ணன் என்ற மகன் உள்ளார்.

## அரசியல்
இலட்சுமி தனது அரசியல் வாழ்க்கையை 1999-ஆம் ஆண்டு தெலுங்கு தேசம் கட்சியுடன் தொடங்கினார். 1999-ஆம் ஆண்டு ஆந்திரப் பிரதேசச் சட்டமன்றத் தேர்தலில் தெலுங்கு தேசம் கட்சியைப் பிரதிநிதித்துவப்படுத்தி சம்பாரா சட்டமன்றத் தொகுதியில் போட்டியிட்டு வெற்றி பெற்றார். பின்னர் எல்லை நிர்ணயத்திற்குப் பிறகு காக்கிநாடா ஊரகச் சட்டமன்றத் தொகுதியாக மாறியது. இவர் 2014-இல் இரண்டாவது முறையாக வென்றார். தெலுங்கு தேசம் கட்சி சார்பில் மீண்டும் போட்டியிட்டு, 2014 ஆந்திரப் பிரதேசச் சட்டமன்றத் தேர்தலில், ஒய். எஸ். ஆர். காங்கிரசு கட்சியின் செல்லுபோயின சிறீனிவாச வேணுகோபால கிருஷ்ணாவை 9,048 வாக்குகள் வித்தியாசத்தில் தோற்கடித்தார். இவர் மீண்டும் தெலுங்கு தேசம் கட்சியின் சார்பில் போட்டியிட்டார். ஆனால் 2019 ஆந்திரப் பிரதேசச் சட்டமன்றத் தேர்தலில் ஒய். எஸ். ஆர். காங்கிரசு கட்சியின் குரசலா கண்ணபாபுவிடம் 8,789 வாக்குகள் வித்தியாசத்தில் தோல்வியடைந்தார். ஏப்ரல் 2015-இல், திருமலை திருப்பதி தேவஸ்தான வாரியத்தின் குழு உறுப்பினராக ஒரு வருட காலத்திற்கு இவர் பதவி வகித்தார்.

## மேற்கோள்கள்

பகுப்பு:தெலுங்கு தேசம் கட்சி அரசியல்வாதிகள்
பகுப்பு:வாழும் மக்கள்
பகுப்பு:1971 பிறப்புகள்
பகுப்பு:ஆந்திரப் பிரதேச சட்டமன்ற பெண் உறுப்பினர்கள்
காவேரி திமர்

**காவேரி திமர்**  (*Kaveri Dimar*)  இந்தியாவைச் சேர்ந்த சிறுபடகோட்டும் வீராங்கனையாவார். 2022 ஆம் ஆண்டு நடைபெற்ற ஆசிய சிறுபடகு குறுவிரைவோட்ட வெற்றியாளர் போட்டியில் வெண்கலப் பதக்கம் வென்றார்.

## ஆரம்பகால வாழ்க்கை.
மத்தியப் பிரதேசத்தின் செகோர், மண்டி கிராமத்தில் ஒரு மீனவர் குடும்பத்தில் ஒன்பது உடன்பிறப்புகளில் ஐந்தாவது குழந்தையாக திமர் பிறந்தார்.  நன்றாக வளர்ந்தவுடன், இவர் தன் தந்தை மற்றும் மூத்த சகோதரிகள் மீன்பிடிக்கச் செல்லும்போது அவர்களுடன் செல்வார். கண்டுவா மாவட்ட விளையாட்டு அதிகாரி இயோசப்  பாக்சுலா, 2016 ஆம் ஆண்டில் ஒரு நம்பிக்கைக்குரிய நீச்சல் வீரராக இவரது திறமையை கண்டறிந்தார். மேலும் இவர் 2017 ஆம் ஆண்டில் மத்தியப் பிரதேச நீர் விளையாட்டு அகாடமியில் அனுமதிக்கப்பட்டார். பின்னர் இவர் சிறுபடகோட்டத்தை ஒரு விளையாட்டாக மாற்றினார்.  லவ்லி தொழில்முறை பல்கலைக்கழகத்தில்  திமர் படிக்கிறார்.

## தொழில்
இவருடைய விளையாடும் காலகட்டத்தில் இந்தியாவின் தேசிய சிறுபடகோட்டும் வெற்றியாளர் போட்டியில் பல்வேறு தனி மற்றும் குழு நிகழ்வுகளில் 15 தங்கம், இரண்டு வெள்ளி மற்றும் ஒரு வெண்கலத்தை திமர் வென்றுள்ளார்.  நமிதா சந்தேல், அஞ்சலி பசிசுட்டு  மற்றும் சிவானி வர்மா ஆகியோருடன் இணைந்து 2022 ஆம் ஆண்டு ரேயோங்கில் நடந்த ஆசிய சிறுபடகு குறுவிரைவோட்ட  வெற்றியாளர் போட்டியில் சி-4.200மீட்டர் போட்டியில் வெண்கலப் பதக்கம் வென்றார்.

## சாதனைகள்
* 3 x தங்கப் பதக்கங்கள், சி-4 (1000 மீ, 200 மீ மற்றும் சி-2 (500 மீ) நிகழ்வுகள், தேசிய சிறுபடகு குறுவிரைவோட்ட வெற்றியாளர் போட்டி, போபால், 2020 
* 7 x தங்கப் பதக்கங்கள், சி-4 (200 மீ) சி-2 (1000 மீ, 500 மீ, 200 மீ மற்றும் சி-1 (5000 மீ, 1000 மீ, 50 மீ) தேசிய சிறுபடகு குறுவிரைவோட்ட வெற்றியாளர் போட்டி, பிலாசுபூர், 2021 
* 5 x தங்கப் பதக்கங்கள், சி-4 (500மீ) சி-2 (1000மீ) சி1 (5000மீ, 1000மீ, 500மீ) 2 x வெள்ளி பதக்கங்கள்-சி-2, (200மீ, 200மீ கலப்பு) வெண்கலப் பதக்கம்-சி-4, (200 மீ) தேசிய சிறுபடகு குறுவிரைவோட்ட வெற்றியாளர் போட்டி , போபால், 2022 
* வெண்கலப் பதக்கம், சி-4 (200 மீ) ஆசிய சிறுபடகு குறுவிரைவோட்ட வெற்றியாளர் போட்டி, ரேயாங், 2022.

## மேற்கோள்கள்

பகுப்பு:வாழும் மக்கள்
பகுப்பு:இந்திய விளையாட்டு வீரர்கள்
பகுப்பு:நீர் விளையாட்டுகள்
பகுப்பு:மத்தியப் பிரதேச நபர்கள்
தாக்கியைதரைட்டு

**தாக்கியைதரைட்டு** (*Tachyhydrite*) என்பது CaMg2Cl6•12H2O> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். இக்கனிமம் கடலில் ஆவியாகும் உப்பு படிவுகளின் ஓர் அரிய அங்கமாகும். ஈரப்பதமான காற்றில் வெளிப்படும் போது தாக்கியைதரைட் கனிமம் விரைவாக நீர்மமாகி கரைகிறது.

பன்னாட்டு கனிமவியல் சங்கம் தாக்கியைதரைட்டு கனிமத்தை Thyஎன்ற குறியீட்டால் அடையாளப்படுத்துகிறது.

கண்ணாடிப் பளபளப்புடன் நிறமற்ற மஞ்சள் நிற முக்கோணப் படிகத்தை தாக்கியைதரைட்டு உருவாக்குகிறது. மோவின் கடினத்தன்மை மதிப்பு 2 ஆகவும் ஒப்படர்த்தி மதிப்பு 1.66 ஆகவும் கணக்கிடப்பட்டுள்ளது. மூன்று திசைகளிலும் நல்ல பிளவுகளைக் கொண்டுள்ளது மற்றும் பொதுவாக படிகங்களாகத் தோன்றுகிறது. 

முதன்முதலில் 1856 ஆம் ஆண்டு செருமனியின் சாக்சோனிலுள்ள சுடாசுஃபர்ட்டில் கண்டுபிடிக்கப்பட்டு விவரிக்கப்பட்டது. இதன் பெயர் கிரேக்க மொழியில் இருந்து விரைவான நீர் என்பதற்கான பொருள் ஆகும். இக்கனிமத்தின் விரைவான நீர்மத்தன்மையையும் இப்பெயர் குறிக்கிறது.

பல ஆண்டுகளுக்கு முன்பு ஆலிபர்டன் ஆராய்ச்சியாளர் தாக்கல் செய்த காப்புரிமையின்படி, மக்னீசியம் கொண்ட கார்பனேட்டுகளுடன் அதிக வலிமை கொண்ட ஐதரோகுளோரிக் அமிலத்தைச் சேர்த்து சூடுபடுத்தினால் சையானது தாக்கியைதரைட்டு உருவாகிறது. இது பாறை துளைகளை மூடும் மற்றும் எண்ணெய் ஓட்டத்தைத் தடுக்கும். சூடுபடுத்துவதற்கு முன்னும் பின்னும் இலேசான அமிலம் அல்லது தண்ணீரில் கழுவப்பட வேண்டும். 

## மேற்கோள்கள்

பகுப்பு:கால்சியம் கனிமங்கள்
பகுப்பு:மக்னீசியக் கனிமங்கள்
பகுப்பு:குளோரைடு கனிமங்கள்
பகுப்பு:ஆலைடு கனிமங்கள்
பகுப்பு:முக்கோணவமைப்புக் கனிமங்கள்
பகுப்பு:நீர் ஈர்க்கும் பொருட்கள்